open-index/open-wikipedia-markdown huggingface dataset:
محمد یوسف دہلوی

**محمد یوسف دہلوی** (4 ستمبر، 1894ء تا 11 مارچ ،1977ء) خط نستعلیق کے معروف خطاط اور دہلوی طرز نستعلیق کے موجد تھے۔ محمد یوسف کی پیدائش دہلی میں ہوئی، لیکن تقسیم ہند کے بعد وہ پاکستان منتقل ہو گئے اور کراچی میں سکونت اختیار کی۔ ان کا آبائی علاقہ جنڈیالہ ڈھاب والا نزد وزیر آباد ہے، ان کے والد منشی محمد الدین جنڈیالوی اپنے زمانے کے معروف خطاط تھے۔ انھوں نے 1932ء میں غلاف کعبہ کی خطاطی کی تھی۔

## خطاطی
یوسف دہلوی نے عہد شاہجہانی کے مشہور خطاط عبد الرشید دیلمی کے فن خطاطی کا دقت نظر سے مطالعہ کیا اور اپنی اجتہادی صلاحیتوں کو کام میں لاکر ایک نئی اور خوب صورت روش ایجاد کی، جسے دہلوی طرز نستعلیق کہا جاتا ہے۔ دہلی کی بہت سی عمارتوں میں یوسف کی خطاطی کے نمونے کندہ ہیں۔ انھوں نے خط نستعلیق میں جدید روش اختیار کرکے حروف کے قدیم پیمانوں میں خوبصورتی پیدا کی۔ ان کی اس طرز جدید کو مقبولیت حاصل ہوئی۔ تقسیم ہند کے بعد وہ پاکستان ہجرت کر گئے۔ پاکستان میں بھی انھوں نے بہت سے کا رہائے نمایاں انجام دیے اور خاصی مقبولیت حاصل کی۔
قیام پاکستان کے بعد انھوں نے وزیر اعظم لیاقت علی خان کے اصرار اور ڈاکٹر ذاکر حسین کی کوششوں سے پاکستان کے کرنسی نوٹوں پر خطاطی کی اور پاکستان کے سکوں پر حکومت پاکستان کے خوب صورت طغریٰ کی تخلیق اور خطاطی کا کام سر انجام دیا۔ ریڈیو پاکستان کے مونوگرام پر قرآنی آیت قُولُوا للناس حُسناً کی خطاطی بھی ان کا کام ہے۔
## وفات
محمد یوسف دہلوی نے کراچی میں ایک ٹریفک حادثے میں 11 مارچ 1977ء کو بعمر 83 برس وفات پائی،

## حوالہ جات

زمرہ:1894ء کی پیدائشیں
زمرہ:1977ء کی وفیات
زمرہ:پاکستانی خطاط
زمرہ:پاکستانی مسلم شخصیات
زمرہ:دہلی کی شخصیات
زمرہ:کراچی کی شخصیات
بھارتی پارلیمان

**بھارتی پارلیمان** (بھارتیہ سنسد) بھارت کا قانون ساز ایوان ہے جو بنیادی طور دو ایوانی ہے۔ پارلیمان کے ایوان بالا کو راجیہ سبھا اور ایوان زیریں کو لوک سبھا کہا جاتا ہے۔ لوک سبھا میں 545 نشستیں ہیں اور راجیہ سبھا میں 245 نشستیں ہیں۔ لوک سبھا کے اراکین کا انتخابات براہ راست عوام کرتے ہیں جبکہ راجیہ سبھا کا انتخاب ریاستی اسمبلیاں کرتی ہیں۔ بھارت کے صدر کے پاس آئینی اختیار ہے کہ وہ لوک سبھا (بمعنی قومی اسمبلی) کو تحلیل کریں۔ پارلیمان کا اجلاس سنسد بھون کہا جاتا ہے۔

28 مئی 2023ء کو وزیر اعظم نریندر مودی نے ہندوستان کے نئے پارلیمنٹ ہاؤس کا افتتاح کیا۔ آئین ہند کی دفعہ 60 کے مطابق صدر کو یہ اختیار ہے کہ وہ تمام منظور شدہ قوانین کی جانچ پڑتال کرے۔ صدر نئے قانون کو مسترد بھی کر سکتے ہیں۔ صدر کا انتخاب قانون ساز ایوانوں کے اراکین کرتے ہیں اور صدارت کی مدت پانچ سال ہوتی ہے۔

## تاریخ

دستور ہند لکھنے کے لیے ہندوستان کی دستور ساز اسمبلی کا انتخاب کیا گیا۔ 1947 میں ہندوستان کی برطانیہ سے آزادی کے بعد ، اس کے ارکان نے ملک کی پہلی پارلیمنٹ کی حیثیت سے خدمات انجام دیں

## مزید دیکھیے
* لوک سبھا
* راجیہ سبھا
* پارلیمان پاکستان
* پارلیمانی نظام

## حوالہ جات

زمرہ:بھارت کی سیاست
زمرہ:بھارت میں 1952ء کی تاسیسات
زمرہ:بھارتی پارلیمنٹ
زمرہ:پارلیمان بلحاظ ملک
زمرہ:دوایوانی مقننہ
زمرہ:قومی مجالس قانون ساز
زمرہ:قومی مقننہ
زمرہ:ویکی ڈیٹا سے مختلف مختصر وضاحت
ایم اسلم

**ایم اسلم** (پیدائش: 6 اگست، 1885ء- وفات: 23 نومبر، 1983ء) پاکستان سے تعلق رکھنے والے اردو کے مشہور و معروف ناول نگار، افسانہ نگار اور شاعر تھے جو اپنی **تاریخی ناول نگاری** کی وجہ سے شہرت رکھتے ہیں۔

## حالات زندگی
ایم اسلم 6 اگست، 1885ء کو لاہور کے ایک معزز خاندان میں پیدا ہوئے۔ ان کا اصل نام میاں محمد اسلم تھا۔ ان کے والد میاں نظام الدین ایک بزرگ اور نیک خصلت انسان تھے جنھوں نے قوم کی اصلاح و بہبود کے لیے اپنی زندگی وقف کر دی تھی۔ ایم اسلم نے گورنمنٹ کالج لاہور سے تعلیم حاصل کی۔ علامہ اقبال اس وقت فلسفہ کے پروفیسر تھے، وہ ایم اسلم کو عزیز رکھتے تھے۔ ان کے ادبی ذوق کی تربیت میں اقبال کا اہم کردار تھا۔ اقبال نے ہی ایم اسلم کو نثرنگاری کی جانب کی طرف توجہ دلائی۔ ایم اسلم نے ادب کی تمام اصناف میں طبع آزمائی کی۔ ان کی ادبی زندگی کا آغاز شعر و شاعری سے ہوا لیکن انھوں نے تنقیدی مضامین اور افسانے لکھے، ناول میں تو ان کی ایک خاص شناخت بن گئی۔ ان کے افسانوں اور ناولوں میں رومان، تصور، تخیل، حقیقت، حزن و طرب نمایاں ہے۔ ان کے افسانوں میں ہندوستان کے دیہات اور شہروں کی زندگی کے علاوہ یورپ، مصر، روس، ترکستان، عرب، چین اور جاپان کے رسم و رواج اور باشندوں کے طور طریقے خاص طور پر دیکھے جا سکتے ہیں۔ انھوں نے 200 سے زائد ناول تحریر کیے۔ ان کے مشہور ناولوں **فاطمہ کی آپ بیتی، عروس غربت، معرکۂ بدر، فتح مکہ، صبح احد، معاصرۂ یثرب، ابو جہل، جوئے خون، پاسبان حرم، شمشیر ستم، بنتِ حرم، غزالہ صحرا، فتنۂ تاتار، خون شہیداں، رقص ابلیس، مرزا جی، گناہ کی راتیں، رقص زندگی** اور افسانوی مجموعوں میں **صدا بصحرا، نغمہ حیات** اور **گنہگار** سرِ فہرست ہیں ۔ اس کے علاوہ انھوں نے انگریزی سے ترجمے بھی کیے۔ پھر انھوں نے وارث شاہ کی شاہکار تخلیق ہیر رانجھا کا پنجابی زبان سے نہایت بہترین اردو ترجمہ بھی کیا۔

## تصانیف
### ناول

* مہدی
* حُسن سوگوار
* آشوبِ زمانہ
* چراغ محفل
* فرنگن
* عروس غربت
* معرکۂ بدر
* فتح مکہ
* صبح احد
* معاصرۂ یثرب
* ابو جہل
* جوئے خون
* پاسبان حرم
* شمشیر ستم
* بنت حرم
* غزالہ صحرا
* فتنۂ تاتار
* خون شہیداں
* رقص ابلیس
* مرزا جی
* گناہ کی راتیں
* رقص زندگی
* راوی کے رومان
* درِ توبہ
* جہنم
* خار و گل
* اشک ندامت
* بیتی باتیں
* خواب جوانی
* ساون
* فاطمہ کی آپ بیتی
* میری کہانی
* شفق
* ہیر رانجھا
* شام و سحر
* پی کہاں
* سرابِ ہستی

### افسانے

* صدا بصحرا
* نغمہ حیات
* پریت کی ریت اور دوسرے افسانے
* گنہگار
* شرمِ گناہ
* شرابی
* رنگِ چمن
* گلِ افرنگ
* آشرم
* کارزار حیات
* تفسیرِ حیات حصہ اول
* قاتل اور دوسرے افسانے
* رقصِ بہار
* جامِ شکستہ
* قاتل
* رین نظارے
* بادۂ گل رنگ
* تصورات
* خانقاہ
* فرحتِ جہاں
* گُلِ نو

### مضامین
* مضامینِ اسلم

### افسانے و شاعری
* پیغامِ سروش

### بچوں کا ادب
* مُوروں کی شہزادی
## وفات
ایم اسلم 23 نومبر 1983ء کو لاہور، پاکستان میں وفات پاگئے۔ وہ لاہور میں میانی صاحب کے قبرستان میں سپردِ خاک ہوئے۔

## حوالہ جات

زمرہ:1885ء کی پیدائشیں
زمرہ:1983ء کی وفیات
زمرہ:اردو مصنفین اطفال
زمرہ:اردو ناول نگار
زمرہ:بیسویں صدی کے پاکستانی شعرا
زمرہ:بیسویں صدی کے ناول نگار
زمرہ:پاکستانی اردو شعرا
زمرہ:پاکستانی افسانہ نگار
زمرہ:پاکستانی مسلم شخصیات
زمرہ:پاکستانی ناول نگار
زمرہ:گورنمنٹ کالج یونیورسٹی لاہور کے فضلا
محمد باقر (مصنف)

**ڈاکٹر محمد باقر** (پیدائش: 4 اپریل، 1910ء- وفات: 25 اپریل، 1993ء) پاکستان سے تعلق رکھنے والے اردو، فارسی اور پنجابی کے نامور اسکالر، محقق، افسانہ نگار، نقاد اور ماہرِ تعلیم اور جامعہ پنجاب کے شعبۂ فارسی کے صدر تھے۔

## حالات زندگی
ڈاکٹر محمد باقر 4 اپریل، 1910ء کو لاہور بنگلہ، لائل پور (موجودہ فیصل آباد)، برطانوی ہندوستان میں پیدا ہوئے ۔ 1939ء میں انھوں نے لندن یونیورسٹی سے پی ایچ ڈی کی ڈگری حاصل کی۔ 1950ء سے 1970ء تک وہ جامعہ پنجاب کے شعبۂ فارسی کے صدر رہے اور 1965ء میں جامعہ پنجاب کے اورینٹل کالج لاہور کے پرنسپل مقرر ہوئے۔ ان کی تصانیف میں **اُردوئے قدیم - دکن اور پنجاب میں، تہذیب عمل، شعرائے پنجاب، لندن سے خطوط، لندن سے لاہور تک، احوال و آثار اقبال، احوال و تعلیمات شیخ ابو الحسن ہجویری داتا گنج بخش** اور **Lahore Past and Present** کے نام سرفہرست ہیں۔

## تصانیف
* اُردوئے قدیم - دکن اور پنجاب میں
* احوال و تعلیمات شیخ ابو الحسن ہجویری داتا گنج بخش
* لندن سے لاہور تک
* لندنی دوست کے نام خطوط
* لندن سے خطوط
* خدا کی لاٹھی
* سیاہ کار اور دوسرے افسانے
* شعرائے پنجاب
* تہذیب عمل
* شرح بانگ درا
* احوال و آثار اقبال

## وفات
ڈاکٹر محمد باقر 25 اپریل، 1993ء کو لاہور، پاکستان میں وفات پاگئے۔ وہ لاہور کے ماڈل ٹاؤن قبرستان میں سپردِ خاک ہوئے۔

## حوالہ جات

زمرہ:اردو ادبی ناقد
زمرہ:اردو تنقید نگار
زمرہ:اردو محققین
زمرہ:پاکستانی افسانہ نگار
زمرہ:پاکستانی ماہرین تعلیم
زمرہ:پاکستانی محققین
زمرہ:پاکستانی مسلم شخصیات
زمرہ:لاہور کے مصنفین
زمرہ:ماہرین اقبالیات
زمرہ:1910ء کی پیدائشیں
زمرہ:1993ء کی وفیات
محمد حنیف ندوی

**مولانا محمد حنیف ندوی** (پیدائش: 10 جون 1908ء - وفات: 12 جولائی 1987ء) پاکستان سے تعلق رکھنے والے عالمِ اسلام کے نامور عالمِ دین، محقق، مفسرِ قرآن، فلسفی اور مترجم تھے۔

## حالات زندگی و خدمات
محمد حنیف ندوی 10 جون 1908ء کو گوجرانوالہ، برطانوی ہندوستان (موجودہ پاکستان) میں پیدا ہوئے۔ آپ کے والد نور الدین لکڑی کا کام کرتے تھے، درویش طبیعت آدمی تھے، مہینے میں ڈیڑھ دو ہفتے کام کرتے اور باقی وقت قرآن مجید پڑھتے اور علما کی صحبت میں گزارتے۔ مولانا محمد حنیف ندوی بچپن میں کھیلنے اور گھومنے کے بہت شوقین تھے، مفتی جعفر حسین ان کے بچپن کے دوست تھے، ان کے ساتھ پورے شہر میں گھومتے، ٹہلتے اور گفتگو کرتے۔ یہ وہ زمانہ تھا، جب باقی ہندوستان کی طرح گوجرانوالہ میں بھی آریہ سماجیوں، قادیانیوں، اہلِ قرآن اور مسیحی پادریوں کے درمیان مناظرے بازی عروج پر تھی۔ محمد حنیف ندوی کے والد نے انھیں مولانا اسماعیل سلفی کے حلقۂ شاگردی میں دے دیا، چنانچہ مولانا محمد حنیف ندوی نے صرف و نحو، حدیث معقولات اور ادب کی تعلیم انہی سے حاصل کی۔ مولانا سلفی نے اپنے شاگرد میں طلب علم کی سچی پیاس دیکھی تو اسے ندوۃ العلماء لکھنؤ بھجوا دیا۔ وہاں رہ کر محمد حنیف ندوی نے وقت کے جید علما سے قرآن، تفسیر، حدیث، فقہ، معقولات وغیرہ کی تعلیم مکمل کی۔ عربی میں استعداد اتنی بڑھ گئی کہ کانپور کے ایک جلسے میں *قرآن کی زبان کا عربی ادب پر اثر* کے موضوع پر آدھ گھنٹہ تک عربی زبان میں تقریر کی۔ کرسئ صدارت پر حکیم اجمل خان رونق افروز تھے۔ سید سلیمان ندوی نے ان کا تعارف مولانا ظفر علی خان سے بھی کروایا اور کہا: *پنجاب کے ہیں*۔ اس پر وہ بہت خوش ہوئے۔ قاضی سلیمان منصور پوری سے کہا: یہ آپ کے ہم مسلک (اہل حدیث) ہیں، چنانچہ وہ بھی بہت خوش ہوئے۔ حکیم اجمل خان نے کہا:*علم میں بڑھے ہو، جسم میں بھی بڑھو*۔۔۔ لیکن مولانا بچپن سے وفات تک دھان پان ہی رہے۔ ندوۃ العلماء کے بارے میں مولانا محمد حنیف ندوی ؒ کا کہنا تھا:*ندوہ کے علمی ماحول میں جا کر آدمی ہمہ وقت علمی مشاغل میں مصروف رہتا ہے۔ عقلیات کی طرف خصوصی توجہ دیتا ہے اور روشن خیال اور غیر متعصب بن کر باہر آتا ہے*۔

محمد حنیف ندوی نے انگریزی زبان پر ذاتی محنت کے ساتھ عبور حاصل کیا۔ وہ قرآن و حدیث اور فقہ و تفسیر کے بھی جید عالم تھے۔ انھیں نہ صرف اسلامی فکرو فلسفے سے خاص دلچسپی تھی، بلکہ وہ جدید مغربی فلسفے سے بھی گہری واقفیت رکھتے تھے۔ مغربی فلسفے کا مطالعہ انھوں نے ادارہ ثقافت اسلامیہ سے وابستگی کے بعد کیا۔ اس وقت ادارے کے ڈائریکٹر ڈاکٹر خلیفہ عبدالحکیم تھے۔ یہاں ان کی صحبت میں رہ کر محمد حنیف ندوی کی فلسفیانہ صلاحیتوں کو خوب جِلا ملی۔ چنانچہ محمد حنیف ندوی تاحیات اسی ادارے سے وابستہ رہے اور قرآن و حدیث اور فلسفہ اسلامی پر گراں قدر کتابیں لکھیں۔

## تصانیف
* تفسیر سراج البیان
* چہرۂ نبوت
* مرزائیت- نئے زاویوں سے
* مسلمانوں کے عقائد و افکار یعنی مقالات السلامین(ترجمہ)
* عقلیاتِ ابن تیمیہ
* افکارِ ابنِ خلدون
* اساسیات اسلام
* تعلیمات غزالی
* مطالعہ قرآن
* مطالع حدیث
* سرگزشتِ غزالی
* افکارِ غزالی
* مسئلہ اجتہاد
* نہافت الفلاسفہ
* قدیم یونانی فلسفہ

## وفات
مولانامحمد حنیف ندوی 12 جولائی، 1987ء کو لاہور، پاکستان میں خالقِ حقیقی سے جاملے۔

## حوالہ جات

زمرہ:اردو محققین
زمرہ:پاکستانی فلسفی
زمرہ:پاکستانی مترجمین
زمرہ:پاکستانی محققین
زمرہ:پاکستانی مسلم شخصیات
زمرہ:علماء علوم اسلامیہ
زمرہ:ندوی فضلا
زمرہ:1908ء کی پیدائشیں
زمرہ:1987ء کی وفیات
زمرہ:اہل حدیث شخصیات
فدا علی سلمان

"'فداعلی"' ولد "'درزی ددادو"' 4 فروری، 1932ء کو ہنزہ کے ایک مذہبی گھرانے میں پیدا ہوئے۔ گلگت کے کے ایک اسکول سے ابتدائی تعلیم حاصل کی بعد از آں اسلامیہ کالج پشاور سے تعلیم مکمل کی۔
آپ بروشسکی،اردو، فارسی، انگریزی اور عربی زبانوں پر مکمل عبور رکھتے ہیں۔
آپ "سلمان" تخلص کرتے ہیں اور سلمان البدخشانی کے نام سے مشہور ہیں۔

### نمونہ کلام

* نمونہ دیگر:

## حوالہ جات
# http://khawaran.com/کتـــابخـــانه-خــــاوران/از-لابـــلای-«تــذکـــره-فــارســـی-گــویـــان-هنـــزه».html

زمرہ:1932ء کی پیدائشیں
زمرہ:فارسی شعرا
زمرہ:ہنزہ میں فارسی
شمع (روشنی)

تصغیر|ایک شمع
**شمع**،** دیا**یا**چراغ **روشنی دینے والی چیز ہے۔ اس کا استعمال روشنی کے علاوہ گرمی اور خوشبو دینے کے لیے بھی کیا جاتا ہے۔

## لسانیات
اردو میں لفظ "شمع" عربی زبان سے آیا ہے۔ عربی میں اس کے معنے موم یا موم سے بنی چیز ہیں۔ 

زمرہ:مشرقی مسیحی لطوریا
زمرہ:کامنز زمرہ جس کا ربط ویکی ڈیٹا پر ہے
زمرہ:ضیاکاری
زمرہ:کرسمس
زمرہ:مآخذ روشنی
زمرہ:مسیحی علامات
زمرہ:آگ
منفتاح بن رمسیس ثانی

تصغیر|منفتاح بن رمسیس دوم کی لاش (ممی)۔

**منفتاح بن رمسيس ثانی**  بحیرہ قلزم میں غرق ہونے والا فرعون جس کی طرف حضرت موسی و ہارون علیہما السلام کو نبوت دے کر بھیجا گیا۔
قرآن میں حضرت موسیٰ علیہ السلام کے ذکر میں دو فرعونوں کا ذکر ہے ایک وہ جس کے زمانے میں آپ پیدا ہوئے اور جس کے گھر میں پرورش پائی دوسرا وہ فرعون جس کے پاس آپ دعوت لے کر پہنچے اور بنی اسرائیل کی رہائی کا مطالبہ کیا۔

حضرت موسیٰ (علیہ السلام) کے قصہ کے سلسلہ میں دو فرعونوں کا ذکر آتا ہے، ایک وہ جس کے زمانہ میں آپ پیدا ہوئے اور جس کے گھر میں آپ نے پرورش پائی، دوسرا وہ جس کے پاس آپ اسلام کی دعوت اور بنی اسرائیل کی رہائی کا مطالبہ لے کر پہنچے تھے اور جو بالآخر غرق ہوا۔ موجودہ زمانہ کے محققین کا عام خیال یہ ہے کہ پہلا فرعون ریمسیس (رعمسیس) دوم تھا اور جس فرعون کا غرق ہونے میں ذکر ہے وہ ریمسیس دوم کا بیٹا منفتاح تھا، اسی بادشاہ نے بنی اسرائیل کو غلام بنا لیا تھا ان پر طرح طرح کے مظالم کرتا تھا۔

موسیٰ (علیہ السلام) کی جس فرعون نے پرورش کی تھی اس کا نام رعمیس یا رعمسیس دوم تھا اور رعمیس کے بیٹے منفتاح کے زمانہ میں حضرت موسیٰ (علیہ السلام) کی بعثت ہوئی اور اسی سے مقابلہ ہوا اور یہی 1491 قبل مسیح میں غرق ہوا، 

موسیٰ کو دو فرعونوں یا دو بادشاہوں سے سابقہ پڑا تھا۔ جس فرعون نے آپ کی پرورش کی تھی اس کا نام رعمیس تھا اور نبوت ملنے کے بعد جس کے ہاں آپ کو بھیجا گیا تھا وہ رعمیس کا بیٹا منفتاح تھا۔ ان کا عہد حکومت تقریباً چودہ سو سال قبل مسیح ہے۔

## حوالہ جات

زمرہ:انیسویں مصری سلطنت کے فراعنہ
زمرہ:تیرہویں صدی ق م کی پیدائشیں
زمرہ:قدیم مصری ممیاں
زمرہ:کامنز زمرہ جس کا ربط ویکی ڈیٹا پر ہے
زمرہ:1203 ق م کی وفیات
زمرہ:رمسيس ثانی
زمرہ:ویکی ڈیٹا سے مطابقت رکھنے والی مختصر تفصیل
زمرہ:تیرہویں صدی ق م کی وفیات
زمرہ:مصر کے نائبین سلطنت
زمرہ:رمسيس ثانی کی اولاد
سلیم احمد

**سلیم احمد** (پیدائش: 27 نومبر، 1927ء - وفات: یکم ستمبر، 1983ء) پاکستان سے تعلق رکھنے والے اردو کے مشہور و معروف شاعر، نقاد، ڈراما نویس اور کالم نگار تھے۔

## حالات زندگی
سلیم احمد 27 نومبر، 1927ء کو قصبے کھیولی، بارہ بنکی ضلع، برطانوی ہندوستان میں پیدا ہوئے۔ وہیں سے میٹرک پاس کیا اور میٹرک کے بعد میرٹھ کالج میں داخل ہوئے جہاں پروفیسر کرار حسین، محمد حسن عسکری، انتظار حسین اور ڈاکٹر جمیل جالبی سے تعلقات استوار ہوئے جو دمِ آخر تک قائم رہے۔ تقسیم ہند کے بعد پاکستان منتقل ہو گئے، یہیں تعلیم مکمل کی اور 1950ء میں ریڈیو پاکستان سے منسلک ہوئے۔

## ادبی خدمات
سلیم احمد نے 1944ء میں ہی شاعری شروع کر دی تھے۔ ان کی شاعری باوجود منفرد لب و لہجے اور نئے اسلوب و مضامین کے کڑے اعتراضات کا نشانہ بنی۔ ان کی وجہ شناخت ان کے بے لاگ اور کھرے تنقیدی مضامین تھے جن کی کاٹ، صداقت اور راست بازی کے دوست ہی نہیں دشمن بھی گرویدہ تھے۔

سلیم احمد ایک بہت اچھے ڈراما نویس بھی تھے۔ انھوں ریڈیو اور ٹیلی وژن کے متعدد ڈرامے تحریر کیے، اخبارات میں کالم نگاری بھی کی اور پاکستان کی پہلی جاسوسی فلم **راز** کی کہانی بھی تحریر کی جس ہر انھیں بہترین کہانی نویس کا نگار ایوارڈ بھی عطا کیا گیا۔

سلیم احمد کے شعری مجموعوں میں **بیاض، اکائی، چراغِ نیم شب** اور **مشرق**، تنقیدی مضامین کے مجموعوں میں **ادبی اقدار، نئی نظم اور پورا آدمی، غالب کون؟، ادھوری جدیدت، اقبال ایک شاعر، محمد حسن عسکری آدمی یا انسان** شامل ہیں۔

## تصانیف
### شاعری
* بیاض (1966ء)
* اکائی (1982ء، تصحیح شدہ  ایڈیشن 1985ء)
* چراغِ نیم شب (1985ء)
* مشرق ()

### تنقید
* ادبی اقدار
* نئی نظم اور پورا آدمی
* غالب کون؟
* ادھوری جدیدت
* اقبال ایک شاعر
* محمد حسن عسکری آدمی یا انسان

## سلیم احمد کے شخصیت و فن پر تحقیقی مقالات
سلیم احمد: شخصیت اور فن (پی ایچ ڈی مقالہ)، مختار احمد عزمی، اسلامیہ یونیورسٹی بہاولپور، 1994ء

## نمونۂ کلام


غزل

## وفات
سلیم احمد  31؍ اگست 1983ء کو کراچی، پاکستان میں وفات پاگئے اور یکم ستمبر کو انھیں سپردِ خاک کیا گیا۔ وہ کراچی میں پاپوش نگر کے قبرستان میں آسودۂ خاک ہیں۔
## مزید دیکھیے
* احمد سلیم

## حوالہ جات

زمرہ:اردو ادبی ناقد
زمرہ:اردو تنقید نگار
زمرہ:اردو کالم نگار
زمرہ:بیسویں صدی کے پاکستانی شعرا
زمرہ:پاپوش نگر قبرستان میں مدفون شخصیات
زمرہ:پاکستانی ادبی نقاد
زمرہ:پاکستانی اردو شعرا
زمرہ:پاکستانی ڈراما نگار اور ڈراما نویس
زمرہ:پاکستانی مسلم شخصیات
زمرہ:کراچی کے مصنفین
زمرہ:نگار اعزاز جیتنے والی شخصیات
زمرہ:1927ء کی پیدائشیں
زمرہ:1983ء کی وفیات
خوشبو

**خوشبو** عام طور عطروں اور مغربی طرز پر تیار کردہ سینٹوں کے ذریعے حاصل ہوتی ہے، حالانکہ کچھ عطورات سے بدبو یا ناخوشگوار بو بھی آتی ہے۔ جہاں خوشبو عرف عام میں رائحہ اور خوشنما بو پر اطلاق ہوتا ہے، وہیں غذائی اجناس اور آرائشی اشیاء اس کا کثرت سے استعمال کرتے ہیں۔

عطر کئی بار مذہبی جذبے کے تحت بھی استعمال کیا جاتا ہے۔

خوشبو کئی بار پھلوں سے بھی نکلتی ہے۔ گلاب کا پھول، رات کی رانی اور [چمیلی اس طرح سے پھولوں میں کافی مشہور ہیں۔

کئی پھولوں سے بھی خوشبو آتی ہے۔ پکے ہوئے آم، تازہ اور پکے ہوئے کیلوں اور چیکوؤں کی بھی اپنی الگ خوشبو ہوتی ہے۔

[کرناٹک، بھارت سے دستیاب صندل کی لڑکی بھی اپنی خوشبو ہوتی ہے۔

شاعروں نے خوشبو پر کئی اشعار لکھے ہیں.

## حوالہ جات

زمرہ:حس شامہ
زمرہ:ذہنی کیفیت
زمرہ:سنگھار کے سامان
غشائی پردار حشرات

200px|تصغیر|بائیں|سمفائٹا
200px|تصغیر|بائیں|ایپوکرائٹٹا
**غشائی پردار حشرات** (علمی نام: *Hymenoptera*) حشرات میں سے ایک رتبہ ہے جو دنیا کے ہر علاقے میں بایا جاتا ہے۔ دنیا کی معیشت میں اهم رول ادا كرتا ہے۔ موجودہ زمانے میں اس زمرے ميں 1 لاکھ 50 ہزار قسمیں ہیں جن ميں سے آرہ مکھیاں، تمبوڑیاں، شہد کی مکھیاں اور چیونٹیاں سب سے مشہور ہیں۔ غشائی پردار حشرات دو اصلی زريں رتبوں اور 70 خاندانوں ميں تقسيم ہوتے ہيں:
* سمفائٹا
* ایپوکرائٹٹا

## تاریخ
غشائی پردار حشرات سے پہلی ابتدائی اقسام ٹرائیسک کے زمانے میں (250 ملین سال پہلے) رہتے تھے۔ ان قدیم حشرات سے Xyelidae خاندان سب سے مشہور ہے۔ اجتماعی طور پر رہنے والے حشرات کریٹیشیس کے زمانے ميں ارتقا پزیر ہو گئے۔

## توصيف
غشائی پردار حشرات اجتماعی حشرات سے ہيں۔ ان کی لمبائی 0.1 مِلی میٹر سے 6 سینٹی میٹر تک ہوتی ہے۔ ان کے پاس پروں کے دو جوڑے، جَبڑے کا ایک جوڑا، ڈنک، مرکب آنکھیں اور تين ننھی آنکھیں ہوتی ہيں۔ کئی حشرات کے پاس طویل سونڈ ہوتی ہے جس کی مدد سے پھولوں سے نیکٹر پی سکتے ہيں۔ غشائی پردار حشرات کے پاس چار ارتقائی مرحلے (انڈا، حور لاروا، پیوپا ،بالغ حشرہ ) ہيں۔

## حوالہ جات
* Světem zvířat Bezobratlí autoři: Jan Hanzák, Ladislav Halík, Marie Mikulová Vydalo nakl. Albatros 1973

زمرہ:غشائی پردار حشرات
زمرہ:پردار حشرات
زمرہ:ویکی ڈیٹا سے مختلف مختصر وضاحت
زمرہ:غیر جنسی تولید
زمرہ:حشرات الارض
اکسٹھویں فلم فیئر ایوارڈز

**61ویں [[فلم فیئر اعزازات]]** 2015ء کی بہترین ہندی فلموں کے لیے 15جنوری، 2016ء بمقام ممبئی، پرنس آہوجا سٹوڈیو میں منعقد ہوا۔ تقریب کی میزبانی شاہ رخ خان اور مزاحیہ اداکار کپل شرمانے کی۔

*[[باجی راؤ مستانی (فلم)|باجی راؤ مستانی]]* سب سے زیادہ، نو اعزاز حاصل کرنے والی فلم فلم فیئر اعزاز برائے بہترین فلم. دیگر اعزازا یافتہ میں *[[پیکو]]* 5 اعزاز، *[[دم لگا کے هيشا]]*، *[[روے (فلم)|روے]]*، *[[تلوار (فلم)|تلوار]]* اور *[[تنو وڈس منو ریٹرن]]* دو اعزاز اور *[[بجرنگی بھائی جان]]*، *[[Bombay Velvet]]*، *[[دل دھڑکنے دو]]*، *[[ہیرو (2015ء ہندی فلم)|ہیرو]]*، *[[Masaan]]*، *[[تماشا (فلم)|تماشا]]* ایک اعزاز۔
* پریانکا چوپڑا نے، بہترین امدادی اداکارہ، بہترین اداکارہ سمیت کل 5 محتلف شعبوں میں فلم فیئر اعزاز وصول کیے۔

## نامزدگیاں
نامزدگیوں کا اعلان 11 جنوری، 2016 کو کیا گیا۔

### اعزازات

#### مرکزی اعزازات

#### تنقیدی اعزاز

#### تکنیکی اعزاز

#### خصوصی اعزاز

#### کثیر نامزدگياں
* *بدلہ پور (فلم)|بدلہ پور* – 14
* *پیکو* – 8
* *تنو وڈس منو ریٹرن* – 7
* *بدلہ پور* – 6
* *دل دھڑکنے دو*، *دل والے *، *دم لگا کے هيشا*، *تلوار* – 5
* *روے *, *تماشا*. *بجرنگی بھائی جان* – 4
* *شاندار* – 3

#### کثیر اعزازات
* *بدلہ پور (فلم)|بدلہ پور* – 9
* *پیکو* – 5
* *دم لگا کے هيشا*, *Roy*, *تلوار*, *تنو وڈس منو ریٹرن* – 2

**نشریات**
* یہ تقریت سونی ٹیلی ویژن پر 7 فروری 2016ء کو شام 7 بجے، بھارتی وقت کے مطابق۔
* کوریج www.sonyliv.com اور سونی ایل آئی وی موبائل ایپ 8 فروری 2016ء جاری کی گئی۔

## حوالہ جات

## بیرونی روابط
* 

زمرہ:فلم فیئر اعزازات
کالڈی

بھارت کی جنوبی ریاستِ کیرلا کے وسطی ضلع ایرناکولم کا ایک گاؤں، جہاں قرون وسطٰی کے ہندوستان کے ایک اہم ہندو فلسفی، ماہر الہیات، مصلح اور اُپنیشدوں کے جید مفسر آدی شنکر اچاریہ کا جنم ہوا تھا۔ یہ گاؤں ایک ندی **پریار** کے کنارے بساہوا ہے۔ یہاں ایک سنسکرت جامعہ بھی ہے جو شنکراچاریہ کے نام سے منسوب ہے۔ نڈمبا شری بین الاقوامی طیرانگاہ بھی اسی گاؤں کے مضافات میں واقع ہے۔

## حوالہ جات

زمرہ:ضلع ایرناکولم کے شہر اور قصبے
شہرت بخاری

**شہرت بخاری** (پیدائش: 2 دسمبر، 1925ء - وفات: 11 اکتوبر، 2001ء) پاکستان سے تعلق رکھنے والے اردو کے ممتاز شاعر اور ماہرِ تعلیم تھے۔

## پیدائش
شہرت بخاری 2 دسمبر 1925ء کو لاہور برطانوی ہندوستان (موجودہ پاکستان) میں پیدا ہوئے۔ ان کا اصل نام سید محمد انور تھا۔
## تعلیم
انھوں نے نمایاں طور پر اردو اور فارسی میں ایم اے کی ڈگریاں حاصل کیں۔
## عملی زندگی
حصول تعلیم سے فارغ ہوکر کچھ عرصے *مجلس زبان دفتری* میں ملازم رہے۔ بعد ازاں درس وتدریس کو ذریعۂ معاش بنایا۔ اسلامیہ کالج لاہور میں شعبۂ اردو وفارسی کے صدر رہے۔

شہرت بخاری کی پاکستان پیپلز پارٹی سیاسی وابستگی رہی اور سیاسی جدوجہد میں عملی حصہ لینے کی پاداش میں انھیں کچھ عرصے تک جلا وطنی بھی جھیلنی پڑی۔ وہ اقبال اکیڈمی پاکستان کے ڈائریکٹر جنرل کے عہدے پر بھی فائز رہے۔
## شعر و ادب
انھوں نے ایک طویل عرصہ حلقہ ارباب ذوق سے وابستگی میں گزارا۔
احسان دانش سے انھیں تلمذ حاصل تھا۔
ان کے شعری مجموعے *طاق ابرو*، *دیوارِ گریہ*، *شب آئینہ* کے نام سے شائع ہو چکے ہیں جبکہ ان کی خود نوشت سوانح عمری *کھوئے ہوؤں کی جستجو* کے نام سے اشاعت پزیر ہو چکی ہے۔

## تصانیف
### شاعری
* طاق ابرو
* دیوارِ گریہ
* شبِ آئینہ
* کلیاتِ شہرت بخاری

### آپ بیتی
* کھوئے ہوؤں کی جستجو

## نمونۂ کلام


غزل


غزل


غزل

## وفات
شہرت بخاری 11 اکتوبر، 2001ء کو لاہور، پاکستان وفات پا گئے اور لاہور میں میانی صاحب کے قبرستان میں سپردِ خاک ہوئے۔

## حوالہ جات

زمرہ:1925ء کی پیدائشیں
زمرہ:2001ء کی وفیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:لاہور کے شعرا
ذوالفقار (ضد ابہام)

**[[ذوالفقار (تلوار)|ذوالفقار]]**، مولائے کائنات علی بن ابی طالب رضی اللہ تعالیٰ عنہ کی تلوار کا نام تھا۔ یہ نام مسلمان ممالک (خاص طور پر، ایران، پاکستان) میں بچوں کا رکھا جاتا ہے۔

**ذو الفقار** سے مراد ہو سکتی ہے:

## ذرائع آمد و رفت
* ذوالفقار (ٹینک)، ایرانی ساختہ، خاص جنگی ٹینک
* پی این ایس ذوالفقار، پاکستان نیوی کے تین بحری جہازوں کا نام۔

## شخصیات
* ذوالفقار احمد، پیدائش 1979، اسلامیات کے ایک ماہر
* ذوالفقار احمد ڈھلو، پاکستانی سیاست دان اور سابق بریگیڈیئر پاکستان فوج
* ذوالفقار احمد (1926–2008)، پاکستانی کرکٹ کھلاڑی
* ذوالفقار احمد (پیدائش 1966)، ڈچ کرکٹ کھلاڑی
* ذوالفقار علی، پیدائش 1947، وسطی افریقی کرکٹ کھلاڑی، گیند باز
* ذوالفقار علی (میئر)، پیدائش 1965، راچڈیل کے میئر، یوکے
* ذوالفقار علی بھٹی، پیدائش 1965، پاکستانی سیاست دان، پاکستان مسلم لیگ (ن)
* ذوالفقار علی بھٹو (1928–1979)، سابق وزیر اعطم پاکستان
* ذوالفقارعلی بخاری (1904–1975)، پاکستانی براڈکاسٹر
* ذوالفقار علی خان، پاکستان ایئر فورس چیف
* سردار ذولفقار علی کھوسہ، پاکستانی سیاست دان اور سابق گورنر پنجاب (پاکستان)
* ذوالفقار علی مگسی، پیدائش 1954، پاکستانی سیاست دان، گورنر بلوچستان
* ذوالفقار علی شاہ جاموٹ (1941–2011)، پاکستانی سیاست دان، سینٹر اور رہنما پاکستان مسلم ليگ (F)
* ذوالفقار بابر، پیدائش 1978، پاکستانی کرکٹ کھلاڑی، دائیں ہاتھ کے بلے باز اور بائیں ہاتھ کے اسپنر
* ذوالفقار غوث، پیدائش 1935، پاکستانی مصنف
* ذوالفقار گیلانی، پاکستانی صحافی اور لکھاری
* ذوالفقار جان، پیدائش 1979، پاکستانی کرکٹ کھلاڑی، بلے باز اور ووکٹ کیپر
* ذوالفقار خان نصرت جنگ (1657–1713)، مغل شاہی افسر
* مکایل ذوالفقار، ایک پاکستانی برطانوی اداکار اور ماڈل
* ذوالفقار مرزا، پیدائش 1954، ایک پاکستانی سیاست دان، پاکستان پیپلز پارٹی کے سابق رکن
* سعید پاشا ذوالفقار، مصر کے سابق اہم چیمبرلین
* سنا ذوالفقار، پاکستان مشہور ریئلٹی شو کی میزبان
* ذوالفقار شاہ، پیدائش 1977، پاکستانی صحافی اور شہری حقوق کے سرگرم کارکن،

## مقامات اور شہر
* ذوالفقار آباد، ایک پاکستان ترقیاتی منصوبہ۔
* ده ذوالفقار‎‎، جو *دی ذو الفقار* کے نام سے بھی جانا جاتا ہے، ایران کا ایک دیہات۔

## تنظیمیں
* الذوالفقار، پاکستانی افغانستان میں مقیم بائیں بازو کی باغی تنظیم
* شہید ذوالفقار علی بھٹو انسٹیٹیوٹ آف سائنس اینڈ ٹیکنالوجی، ایک نجی تحقیقی جامعہ
* نشان ذوالفقا، ایرانی فوجی اعزاز

زمرہ:ضد ابہام صفحات
زمرہ:ویکی ڈیٹا سے مختلف مختصر وضاحت
عصبی پردار حشرات

200px|تصغیر|بائیں|Chrysopa perla
200px|تصغیر|بائیں|Libelloides coccajus
**عصبی پردار حشرات** (علمی نام: *Neuroptera*) گوشت خور حشرات ميں سے ایک رتبہ ہے جو خاص طور پر گرم علاقے میں بایا جاتا ہے موجودہ زمانے ميں دنیا بھر میں 6000 کے قریب عصبی پردار حشرات کی انواع پائی جاتی ہیں۔ اس مرتبے ميں سے مینی سپیڈا، مائر میلین ٹیڈا اور ایسکلے فیڈا سب سے زیادہ مشہور ہيں۔

## حوالہ جات
* Světem zvířat Bezobratlí autoři: Jan Hanzák, Ladislav Halík, Marie Mikulová Vydalo nakl. Albatros 1973

زمرہ:پردار حشرات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:حشرات الارض
آرہ مکھیاں

200px|تصغیر|بائیں|Tenthredo notha
**آرہ مکھیاں ** مکھیوں کی ایک قسم ہے۔ ان مکھیوں کو انگریزی زبان میں Tenthredo کہا جاتا ہے۔
آرہ مکھیاں اصل ميں خاندان Tenthredinidae سے تعلق رکھنے والا ایک جنس ہے جو دنیا ميں ہر علاقے ميں رہتا ہے۔ موجودہ زمانے ميں دنیا بھر میں 120 کے قریب آرہ مکھیوں کی انواع پائی جاتی ہیں۔ اس کی لمبایی 10 – 15 میلی میٹر ہوتی ہے۔ ہہ رنگيں حشرہ ہے جس کا رنگ کالا، پیلا یا لال ہو سکتا ہے۔ اس کے پاس مرکب آنکھیں ہيں۔

## حوالہ جات

زمرہ:غشائی پردار حشرات
نیکرو فیلیا

**عشق نعش** (نیکرو فیلیا) ایک ذہنی بیماری ہے۔ اس معارضہ میں مبتلا شخص کا رجحان مختلف ہو سکتا ہے جس کا سب سے شدید پہلو لاش کے ساتھ جنسی سرگرمی ہے۔
1989ء میں روزمن اور ریزنک نے نیکروفیلیا کے 34 مریضوں کا انٹرویو کیا جس میں ان کے جنسی رجحان کے بارے میں سوال پوچھے گئے۔ ان میں سے
68 % کی خواہش تھی کہ انکا پارٹنر ان کو کبھی نہ روکے۔
21 % اپنے کھوئے ہوئے پارٹنر سے دوبارہ ملنے کی خواہش رکھتے تھے۔
15 % مریض مردہ جسم کے ساتھ جنسی فعل کرنے کی طرف رجحان رکھتے تھے۔
اس عارضے میں مبتلا ہونے کے پیچھے ایک خوف ہوتا ہے ٹھکرانے کا اور دوسرا خوف لاش کا ہوتا ہے جس کی وجہ سے مریض مردہ جسم کے ساتھ سیکس کرکے اپنے خوف کو ایک خواہش میں بدلنے کی کوشش کرتا ہے۔
اس بیماری کا علاج کرنے کے لیے سایکولوجسٹ مختلف طریقے استعمال کرتے ہیں جیسا کہ
Behaviour Therapy،
Psychoanalysis وغیرہ
## حوالہ جات


زمرہ:جرائم
زمرہ:جنسی جرائم
زمرہ:ویکی ڈیٹا سے مختلف مختصر وضاحت
زمرہ:جنسی کجروی
زمرہ:یونانی مستعار الفاظ
زمرہ:موت کے ثقافتی پہلو
زمرہ:جنسی اعمال
زمرہ:جنسی عضو پرستی
زمرہ:شہوانیت
زمرہ:جنس (حیاتیات)
زمرہ:لاشیں
تھیلز

**کیم تھیلز ملٹس** (Miletus) میں 640۔ ق۔ م میں پیدا ہوا۔ اس نے ایتھنز میں (548۔ ق۔ م۔) وفات پائی۔ تھیلز مصر میں بغرضِ تعلیم آیا تھا اور اسے علم ہندسہ سے دلچسپی پیدا ہو گئی تھی۔ یونان واپس جا کر اس نے ملٹس میں ایک مدرسہ کھولا جہاں علم ہندسہ کی تعلیم کو بنیادی اہمیت حاصل تھی۔

یونان میں علمِ ہندسہ کا حقیقی آغاز حکیم تھیلز (Theles) سے ہوا۔

*راسی متقابلہ زاویوں کی مساوات* اور *متساوی الساقین کے قاعدہ کے زاویوں کی مساوات* سے تھیلز بخوبی واقف تھا۔ وہ یہ بھی جانتا تھا کہ نصف دائرے کا زاویہ قائمہ کا دگنا ہوتا ہے۔ ایک ضلع اور دو زاویوں سے وہ مثلث بنانا جانتا تھا۔ اس نے اہرام مصر کی بلندی ہندسی طریقے سے معلوم کی تھی۔ اسی طرح سمندر میں جاتے ہوئے جہاز کے فاصلے کا اندازہ لگانے کے لیے اس نے ہندسی طریقے اختیار کیے تھے۔
فروردین

**فروردین** ایرانی تقویم کے ایک مہینے کا نام ہے۔ اس مہنے میں 31 دن ہوتے ہیں۔

فروردین مہنہ بہار کے بعد اور **[[اردی بہشت]]** سے پہلے آتا ہے۔

## حوالہ جات

زمرہ:ایرانی تقویم کے مہینے
زمرہ:ویکی ڈیٹا سے مختلف مختصر وضاحت
زمرہ:افغان ثقافت
زمرہ:ایرانی ثقافت
زمرہ:فارسی الفاظ اور جملے
زمرہ:تقویم
تنظیم آئمہ مساجد لودھراں

**تنظیم ائمہ مساجد لودھراں** پاکستان کے صوبہ پنجاب کے ضلع لودھراں میں جماعت اہل سنت و مسلک بریلوی کی مساجد کے ائمہ کی تنظیم ہے۔ جو اصلاح معاشرہ اور شرعی احکام کے نفاذ کی جدو جہد کے لیے کوشاں ہے۔ اس کا مرکزی دفتر غوثیہ چوک لودھراں میں واقع جامعہ غوثیہ مہریہ لودھراں میں ہے۔ یہ تنظیم مذہبی اور غیر سیاسی ہے۔ جس کا منشور ائمہ مساجد کو اصلاح معاشرہ، فروغ عشق رسول اور شرعی احکام کے نفاذ کے لیے اکٹھا اور متحد کرنا ہے۔ اس تنظیم کے سر پرست اعلی سید ظفر علی شاہ بخاری مہروی جو جامعہ غوثیہ مہریہ لودھراں کے مہتمم بھی ہیں۔

## حوالہ جات

زمرہ:ساحر تخلیق مضمون کے ذریعہ تحریر شدہ مضامین
غلام الثقلین نقوی

**غلام الثقلین نقوی** ، (پیدائش: 12 مارچ، 1922ء- وفات: 6 اپریل، 2002ء) پاکستان سے تعلق رکھنے والے اردو کے نامور افسانہ نگار، ناول نگار اور سفرنامہ نگار تھے۔

## حالات زندگی
غلام الثقلین نقوی 12 مارچ، 1922ء کو چوکی ہنڈن، نوشہرہ، ریاست جموں و کشمیر میں پیدا ہوئے۔ انھوں نے مرے کالج سیالکوٹ سے گریجویشن، سینٹرل کالج لاہورسے بی ٹی کی ڈگریاں حاصل کیں اور پنجاب یونیورسٹی سے ایم اے کا امتحان پاس کرنے کے بعد وہ تعلیم کے شعبے سے وابستہ ہوئے۔ نومبر 1968ء سے اپنی سبکدوشی تک وہ گورنمنٹ کالج لاہور سے منسلک رہے۔

## ادبی خدمات
غلام الثقلین نقوی بیک وقت افسانہ، سفرنامہ، مضامین اور ناول کی صنف میں طبع آزمائی کی لیکن وہ افسانہ نگاری کی وجہ سے زیادہ مشہور ہوئے۔ وہ حلقہ ارباب ذوق سے وابستگی رکھتے تھے۔ ان کی تصانیف میں افسانوں کے مجموعے *بند گلی*، *شفق کے سائے*، *سرگوشی*، *نقطے سے نقطے تک* اور مضامین کا مجموعہ *اک طرفہ تماشا ہے*، ناولوں میں *بکھری راہیں*، *میرا گاؤں*، ناولٹ*چاند پور کی نینا *، *شیر زمان* اور سفرنامہ *چل بابا اگلے شہر* کے نام سرفہرست ہیں۔

## تصانیف
### افسانوی مجموعے
* دھوپ کا سایہ
* سرگوشی
* گلی کا گیت
* نقطے سے نقطے تک
* لمحے کی دیوار
* نغمہ اور آگ
* بند گلی
* شفق کے سائے

### ناولٹ
* شیرا
* شیرزمان
* چاند پور کی نینا

### ناول
* بکھری راہیں
* میرا گاؤں

### سفرنامے
* چل بابا اگلے شہر
* ارض ِ تمنا
* ٹرمنس سے ٹرمنس تک
* مکہ و مدینہ

### مضامین
* ایک طرفہ تماشا ہے

## وفات
غلام الثقلین نقوی 6 اپریل، 2002ء کو لاہور، پاکستان وفات پاگئے۔ وہ موضع بھڑتھ، ضلع سیالکوٹ، پاکستان میں سپردِ خاک ہوئے۔

## حوالہ جات

زمرہ:1922ء کی پیدائشیں
زمرہ:2002ء کی وفیات
زمرہ:آزاد کشمیر کی شخصیات
زمرہ:اردو افسانہ نگار
زمرہ:اردو سفر نامہ نگار
زمرہ:اردو مضمون نگار
زمرہ:اردو ناول نگار
زمرہ:پاکستانی افسانہ نگار
زمرہ:پاکستانی مرد مختصر افسانہ نگار
زمرہ:پاکستانی مسلم شخصیات
زمرہ:پاکستانی ناول نگار
زمرہ:مرے کالج کے فضلا
زمرہ:لاہور کے مصنفین
زمرہ:پنجابی شخصیات
بیٹے کو نصیحت (رسالہ)

**بیٹے کو نصیحت**  امام غزالی کے اپنے ایک شاگرد کے علم سے متعلق سوال پر، جوابی مکتوب ہے، جو اردو زبان میں بیٹے کو نصیحت کے نام سے شائع ہوتا ہے۔ اصل مکتوب عربی زبان میں ہے۔ اس میں امام غزالی نے تزکیہ نفس اور اصلاح اعمال پر زور دیا ہے۔

## حوالہ جات

زمرہ:غزالی کی تصنیفات
زمرہ:صوفیانہ ادب
تمبوڑیاں

تصغیر
**تمبوڑیاں** ایک پیلے رنگ کا پردار کیڑا ہے۔ یہ بھارت اور پاکستان میں گھروں اور درختوں پر شہد کے چھتے سے ملتا جلتا چھوٹا سا چھتہ، بنا کر رہتا ہے۔ یہ ڈنک بھی مارتا ہے۔

## مقامی نام
پاکستان کے صوبہ پنجاب و سندھ میں اس کے بہت سے نام ہیں، جیسے *دھبوک*، *بھڑ*، *دھَنْبوڑی* وغیرہ کہے جاتے ہیں۔

## مزید دیکھیے
* شہد
* شہد کی مکھیاں
* کیڑے
* مکوڑے
* چھینگور
* تل چٹا
* بھنورا
* ریشم کا کیڑا
* حشرات الارض

## حوالہ جات

زمرہ:ثقافت میں حشرات
محمد حسین عنقا

**محمد حسین عنقاؔ** ستمبر، 1907ء میں مچ، بلوچستان میں پیدا ہوئے۔ آپ کو اردو، فارسی ،عربی ،بلوچی اور انگریزی زبانوں پر عبور حاصل تھا۔

آپ نامور سیاست دان، مؤرخ، دانشور ،صحافی ،ادیب اور شاعر تھے۔ آپ نے اردو، فارسی اور بلوچی زبانوں میں شاعری کی۔ آپ غالب اور اقبال کے کلام سے خاص طور پر متاثر ہوئے۔ غالب اور اقبال کے کام کے اثرات واضح طور پر آپ کی شاعری میں موجود ہیں۔

### زندگی
ابتدائی تعلیم حاصل کرنے کے بعد درس و تدریس کا پیشہ اختیار کیا۔ 1934ء میں سیاسی سرگرمیوں کا آغاز کیا۔ آپ نے اکیس سال قید و بند کی صعوبتیں برداشت کیں۔

### تصانیف
* توار(مجموعہ اشعار بلوچی)
* ترجمہ گلستان سعدی
* رحیل کوہ(مجموعہ اشعار فارسی و اردو)
* تاریخ بلوچستان

### وفات
آپ نے 21 اکتوبر، 1977ء میں سرطان کے موذی مرض میں مبتلا ہو کر وفات پائی۔

### نمونہ کلام
؎دیروز وقتی کہ از من جدا شدی

از شدت گریہ چشمانم کور شد

## حوالہ جات
# بلوچوں میں اردو شاعری کا مستقبل اور امکانات
# مقاله:شعور کی علامت عنقا

زمرہ:1907ء کی پیدائشیں
زمرہ:1977ء کی وفیات
زمرہ:بلوچ شعرا
زمرہ:بلوچستان کی شخصیات
زمرہ:فارسی شعرا
شاسترک قانون

**شاسترک قانون** یا **شاستری قانون** قدیم ہندو شادی بیاہ پر مبنی قانون کا نام ہے۔ شاسترک قانون کی رو سے ہندو شادی ایک اٹوٹ رشتہ ہے اور اس کے لیے طلاق کا کوئی جواز نہیں ہے۔ یہ رشتہ انتقال کے بعد بھی قائم رہتا ہے۔ طلاق صرف چند قبائل اور برادریوں کے پاس رواج پا چکا تھا جنھیں زیادہ تر مذہب پر عمل پیرا ہندو درست نہیں سمجھتے تھے۔ عدالتیں سماج کے ان طبقوں میں رواج کی وجہ سے اِن کے آپس کے طلاق کو تسلیم کرتے تھے مگر ہندو سماج وسیع پیمانے پر اس کی نفی کرتا تھا۔

## شادی اور طلاق کے موضوع پر اختلافی موقف
ہندو قانون شادی 1955ء سے قبل شادی اور طلاق کے موضوع پر بھارت کی ہندو آبادی میں کافی اختلاف پایا گیا تھا۔ ممبئی ہائی کورٹ نے کچھ ہندو برادری میں جرمانہ ادا کر کے طلاق دینے کے رواج کی مذمت کی تھی۔ اس کے برعکس چینائی ہائی کورٹ نے ایک رواج کی مدافعت کی تھی جس میں زوجین میں کوئی بھی دوسرے کو باہمی رضامندی سے طلاق دے سکتا تھا۔

## قدیم فلسفیوں کے خیالات
کوٹلیا نے اپنی معروف کتاب ارتھ شاستر نے غیر منظورشدہ شادی کے بارے میں لکھا ہے کہ زوجین باہمی رضامندی سے شادی تحلیل کر سکتے ہیں۔ منو کی رائے میں میاں بیوی کا باہمی اعتماد ساری زندگی قائم رہنا چاہیے۔ وہ طلاق میں بالکل یقین نہیں رکھتا تھا۔ بیوی کی وفاداری تو شوہر کی موت کے بعد میں جاری رہتی ہے۔ لہٰذا وہ کبھی دوسری شادی نہیں کرسکتی۔

## انگریزوں کی آمد اور مسیحیت کے فروغ کا اثر
برطانوی ہند میں انگریزوں کے دور اقتدار میں مسیحیت کو کافی فروغ ملا۔ اسی کے مد نظر 1866ء میں *ملکی تبدیلیٔ مذیب سے شادی کی تحلیل قانون* (Native Converts Marriage Dissolution Act) بنایا گیا جس میں یہ سہولت رکھی گئی کہ کوئی بھی نومسیحی عدالت سے اپنی شادی تحلیل کروا سکتا ہے اور اس طرح بندش شادی سے نوآزاد فریقین نئی شادی کے بارے میں سوچ سکتے ہیں۔

## ہندو قانون شادی 1955ء
ہندو ضابطے کی تجویز کے طور پر ہندو قانون شادی کی قانون سازی بھارتی پارلیمان کی جانب سے 1955ء میں کی گئی۔ اس قانون سازی کا مقصد ہندوؤں کے بیچ شادی کے قانون کی ترمیم اور ہندوؤں اور دیگر لوگوں کی شادیوں کے قوانین کی باضابطگی تھا۔ شاسترک قانون کی کئی کمیوں کی ترمیم اور باضابطگی کے علاوہ اس نوخیز قانون کے ذریعے علیحدگی اور طلاق کا تعارف کیا گیا جو پہلے شاسترک قانون میں عدم موجود تھے۔ یہ قانون ہندوؤں کے بیچ یکسانی لایا۔ بھارت میں بحیثیت مجموعی مذہب پر مبنی عائلی قوانین ہیں جو مختلف مذاہب کے ماننے والوں کے لیے الگ الگ بنائے گئے ہیں۔

## حوالہ جات
بارٹولوم ایسٹیبن موریلو

**بارٹولوم ایسٹیبن موریلو** یورپ کا بہت مشہور آرٹسٹ ہے، جس نے بہت سی مشہور زمانہ تصاویر بنائیں ہیں۔

## حوالہ جات

## بیرونی روابط

* Paintings in Museums and Public Art Galleries Worldwide
* Murillo Biography, Style and Critical Reception
* Murillo Gallery at MuseumSyndicate
* 
* Murillo at ArtRenewalCenter

زمرہ:1617ء کی پیدائشیں
زمرہ:1682ء کی وفیات
زمرہ:اشبیلیہ کی شخصیات
زمرہ:سترہویں صدی کے ہسپانوی مصور
زمرہ:ہسپانوی مرد مصور
زمرہ:کیتھولک مصور
زمرہ:ویکی ڈیٹا سے مختلف مختصر وضاحت
زمرہ:ہسپانوی رومن کیتھولک
زمرہ:باروک مصور
زمرہ:1618ء کی پیدائشیں
قومہ

**قومہ** کا معنی کھڑا ہونا ہے۔ نماز میں رکوع کے بعد کھڑا ہونے کی حالت کو قومہ کہا جاتا ہے۔ یہ نماز کا ایک رکن ہے۔
* «سَمِعَ اللَّهُ لِمَنْ حَمِدَهُ» کہتے ہوئے رکوع سے اُٹھنے اور پھر «رَبَّنَا وَلَكَ الحَمْدُ» یا «رَبَّنَا وَلَكَ الحَمْدُ حَمْدًا كَثِيرًا طَيِّبًا مُبَارَكًا فِيهِ» کہہ کر سجدے میں چلے جانے کو قومہ کہا جاتا ہے
* قومہ میں رُکوع سے اٹھتے وقت ہاتھ لٹکانا سنت ہے 
* رُکوع سے اُٹھنے میں سَمِعَ اللہُ لِمَنْ حَمِدَہ اور سیدھے کھڑے ہو جانے کے بعد رَبَّنَا لَکَ الْحَمْد کہنا سنت ہے
* مُنْفَرِد (يعنی تنہا نماز پڑھنے والے) کے لیے دونوں کہنا سنّت ہے۔ رَبَّنَا لَکَ الْحَمْدکہنے سے بھی سنّت ادا ہو جاتی ہے مگر رَبَّنَا کے بعد وَ ہونا بہتر ہے اَللّٰھُمَّ ہونا اس سے بہتر اور دونوں ہونا اور زِيادہ بہتر ہے۔ يعنی اَللّٰھُمَّ رَبَّنَا وَلَکَ الْحَمْد کہئے۔

## حوالہ جات

زمرہ:نماز
عطاء اللہ خان عطا

عطا اللہ خان عطاؔ 1898ء میں ڈیرہ اسماعیل خان میں پیدا ہوئے۔ آپ کا تعلق گنڈا پور قبیلے سے تھا۔ جب آپ کی عمر 6 سال ہوئی تو آپ کے والد خان محمد خان وفات پا گئے۔ آپ کی والدہ نے آپ کی تربیت کی۔ ابتدائی تعلیم حاصل کرنے کے بعد پشاورسے اعلٰی تعلیم حاصل کی۔
علیگڑھ سے وکالت کی سند ملنے کے بعد اپنے آبائی شہر میں وکالت شروع کی۔ قیام پاکستان کی تحریک میں اہم کردار ادا کیا۔
قیام پاکستان کے بعد اپنی منظومات میں اتحاد ملت اور حب الوطنی کو موضوعِ سخن بنایا۔

### نمونہ کلام

## حوالہ جات
# کتاب:پارسی گویان معاصر پاکستان
# http://library.tebyan.net/fa/Common/Details/119173

زمرہ:1898ء کی پیدائشیں
زمرہ:فارسی شعرا
ویڈیو شیئرنگ ویب سائٹوں کی فہرست

**ویڈیو شیرنگ ویب گاہ** یا **ویڈیو ہوسٹنگ سروس** پر لوگ اپنی ویڈیو شیئر کر سکتے ہیں اور دیکھ بھی سکتے ہیں۔

### قابل ذکر مثالیں

## حوالہ جات

زمرہ:سماجی سافٹ ویئر
زمرہ:ویڈیو ہوسٹنگ
زمرہ:ویکی ڈیٹا سے مختلف مختصر وضاحت
لاہور خودکش دھماکا 2016ء

**[[27 مارچ]] 2016**، لاہور، پاکستان میں گلشن اقبال پارک میں خودکش دھماکا ہوا، جس میں 72 افراد ہلاک اور 300 سے زیادہ زخمی ہوئے۔ یہ حملہ لاہور میں ہونے والے مہلک ترین حملوں میں سے ایک تھا۔ حملے کا نشانہ تفریحی مرکز میں موجود ایسٹر کا تہوار منانے والے مسیحی تھے، جن میں سے بڑی تعداد بچوں اور خواتین کی تھی۔ ہلاک ہونے والوں مین 29 بچے شامل تھے۔

## پس منظر
پاکستانی طالبان کی چھتری تلے کئی جنگجو گروہ جمع ہیں، جو مشترکہ کارروائیاں کر تے ہیں۔ جو عام طور پر پاکستانی اقلیتوں کو نشانہ بناتے ہیں، جیسے مسیحی، جو پاکستانی آبادی کا 2% ہیں، ان حملوں کا نشانہ رہے ہیں۔

2013 پشاور گرجا گھر بم دھماکا جو تاریخی آل سینٹس کیتھیڈرل چرچ ہوا، اس میں 75 مسیحی ہلاک ہوئے، مارچ 2015ء میں لاہور گرجا گھر میں 15 افراد خودکش دھماکے میں مارے گئے، طالبان نے ذمہ داری قبول کی اور خبردار کیا ہے کہ مزید حملوں کی توقع رکھیں۔

## دھماکا
خودکش دھماکا 18:30 ہوا، ریسکیو 1122 کے ایک اہلکار کے مطابق، انھیں شام 18:44 کال موصول ہوئی، جس پر فوری عمل کرتے ہوئے، 23 ایمبولینس جائے وقوعہ پر بھیج دی گیئں۔ 40 میتیں جناجی اسپتال، لاہور لائی گیئں۔ ایمبولینسوں کی کمی کی وجہ سے زخمیوں کو ٹیکسیوں اور رکشوں پر مجبورا لے جانا پڑا۔
دھماکے کی ذمہ داری پاکستانی طالبان کے ساتھ وابستہ ایک گروہ، جماعت الاحرار نے لی، جو ماضی میں، 15 مارچ 2015 کو لاہور میں دو گرجا گھروں پر بم حملوں کی ذمہ دار لے چکے ہیں۔

## مزید دیکھیے
* شمال مغرب پاکستان میں جنگ
* 2016ء میں پاکستان میں دہشت گردی

## حوالہ جات

زمرہ:2016ء میں پاکستان میں دہشت گردی
زمرہ:2016ء میں قتل عام
زمرہ:پاکستان میں 2016ء میں قتل
زمرہ:پاکستان میں خودکش دھماکے
زمرہ:جماعت الاحرار کے حملے
زمرہ:لاہور میں اکیسویں صدی
زمرہ:لاہور میں دہشت گردی کے واقعات
زمرہ:مسیحیت میں 2016ء
زمرہ:ویکی ڈیٹا سے مختلف مختصر وضاحت
زمرہ:پاکستانی مقتول بچے
زمرہ:لاہور
زمرہ:2016ء میں پاکستان
زمرہ:2016ء میں دھماکے
زمرہ:مارچ 2016ء کی سرگرمیاں
زمرہ:مسیحیوں پر مظالم
زمرہ:تاریخ پاکستان
زمرہ:سیاست میں 2016ء
زمرہ:پاکستان میں مسیحیت
زمرہ:تاریخ پنجاب (قبل از تقسیم)
زمرہ:2016ء میں جرائم
زمرہ:لاہور میں خودکش دھماکے
کوڈ گیاس

**کوڈ گیاس** ایک جاپانی کارٹون شو ہے جسے سنرائیز نے بنایا تھا۔ یہ گورو تانیگوچی کی ہدایت سے بنایا گیا تھا، اچیرو اوکواونچی نے لکھا تھا اور کلیمپ کے مانگا مصنفین نے اس کے اصل کردار ڈیزائن بنائے تھے۔ یہ شو مقدس برطانوی سلطنت کے ایک شہزادے کے گرد گھومتا ہے، مقدس برطانوی سلطنت ایک فرضی سلطنت ہے جس نے اس ٹائم لائن میں جاپان سمیت دنیا کے بیشتر حصے کو فتح کیا ہے۔ شو کا مرکزی موضوع پرنس لیلوچ کی جانب سے برطانوی سپر پاور کے خلاف جاری عالمی مزاحمت ہے، اسے مافوق الفطرت طاقتوں سے نوازا گیا ہ، وہ کسی کو بھی ان کی آنکھوں میں جھانک کر  اپنے حکم پر عمل کرنے پر مجبور کرنے کے قابل ہے۔

زمرہ:2006ء مانگا
زمرہ:2007ء کے جاپانی ناول
زمرہ:2007ء کے ناول
زمرہ:2007ء مانگا
زمرہ:2008ء کے جاپانی ناول
زمرہ:2008ء کے ناول
زمرہ:2008ء کے وڈیو گیم
زمرہ:2008ء مانگا
زمرہ:2010ء مانگا
زمرہ:2012ء مانگا
زمرہ:2014ء مانگا
زمرہ:پلے اسٹیشن 2 گیم
زمرہ:تیسری جنگ عظیم قیاسی فکشن
زمرہ:شونن مانگا
زمرہ:فکشن میں پروپیگنڈا
زمرہ:فکشن میں حکومت
زمرہ:فکشن میں دہشت گردی
زمرہ:فکشن میں نقاب
زمرہ:مانگا سلسلہ
زمرہ:افسانہ بلحاظ جنگ
زمرہ:ویکی ڈیٹا سے مختلف مختصر وضاحت
زمرہ:چین میں بین کام
زمرہ:خواہر کشی کے بارے میں فلمیں
زمرہ:2017ء میں سیٹ ٹیلی ویژن سیریز
زمرہ:2010ء کی دہائی میں سیٹ ٹیلی ویژن سیریز
زمرہ:جاپان میں تیار کردہ ویڈیو گیمیں
زمرہ:جاپانی اینیمیٹڈ فلمیں
زمرہ:2019ء کی فلمیں
زمرہ:جاپانی انیمیٹڈ ٹیلی ویژن سیریز
زمرہ:جاپان میں سیٹ ٹیلی ویژن شو
زمرہ:1960ء کی دہائی میں سیٹ ٹیلی ویژن سیریز
زمرہ:جاپان میں 2006ء کی تاسیسات
زمرہ:2006ء میں آغاز ٹیلی ویژن سیریز
زمرہ:جاپان میں 2007ء کی تحلیلات
زمرہ:2007ء میں اختتام ٹیلی ویژن سیریز
ناروٹو

**ناروٹو** ایک جاپانی مانگا ہے جو ماساشی کیشیموتو نے لکھا تھا۔ اس اسے ایک کارٹون شو کی شکل میں بھی بنایا گیا ہے۔

## حوالہ جات

## بیرونی روابط

* Official ''Naruto'' website 
* Official Studio Pierrot ''Naruto'' website 
* Official TV Tokyo ''Naruto'' website 
* Official TV Tokyo ''Naruto: Shippūden'' website 
* Official Viz Media ''Naruto'' website
* Official Madman Entertainment ''Naruto'' website
* Narutopedia, the Naruto Encyclopedia Wiki

زمرہ:1999ء مانگا
زمرہ:2015ء مانگا
زمرہ:2016ء مانگا
زمرہ:جاپانی ناول
زمرہ:شونن مانگا
زمرہ:مانگا سلسلہ
زمرہ:مصنوعی علم الاساطیر
زمرہ:اسطور سازی
زمرہ:مارشل آرٹس ٹیلی ویژن سیریز
زمرہ:ٹونامی
اوروبورس

تصغیر|بائیں|تھیوڈورس کی بنائی ایک ڈرائنگ
تصغیر|بائیں|شیوا جی اوروبورس کے ساتھ

**اوروبورس** ایک ایسا افسانوی اژدہا ہے جو خود ہی اپنی دم کو کھا رہا ہے۔ مختلف علاقوں اور تہذیبوں میں اس کے مختلف نام ہیں۔ اس کا اظہار معاشرتی رویوں کے لیے بھی کیا جاتا ہے۔ 

## حوالہ جات

زمرہ:اژدہا
زمرہ:افسانوی اژدہا
زمرہ:افسانوی نمونے
زمرہ:پکٹو گرامز
زمرہ:قدیم مصری نشانات
زمرہ:یورپی افسانوی مخلوقات
زمرہ:یونانی اساطیر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:چینی اژدہے
زمرہ:چینی اساطیر
زمرہ:مصری علم الاساطیر

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
پرمین

**پرمین** ایک جاپانی مانگا اور کارٹون شو ہے جو فوجیکو ایف فوجیو نے بنایا تھا۔ یہ مانگا متسواو سووا کے بارے میں ہے، جو سپ رہیرو بننے کے لیے شاگرد ہے۔ پہلے یہ سوپرمین کا مذاق تھا، بعد میں وہ اس سے بدل دیا گیا تھا۔

پہلا مانگا 1967ء سے 1968ء تک *شونن سنڈے* اور دیگر رسائل میں چھاپا گیا تھا اور دوسرا 1983ء سے 1986ء تک چھپا گیا تھا *کوروکورو* نامی کومکس میں۔

زمرہ:1967ء مانگا
زمرہ:1983ء مانگا
زمرہ:جاپانی فلمیں
زمرہ:شونن مانگا
زمرہ:مانگا سلسلہ
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:جاپانی اینیمیٹڈ فلمیں
زمرہ:1966ء مانگا
زمرہ:1983ء کی فلمیں
زمرہ:1984ء کی فلمیں
زمرہ:1985ء کی فلمیں
زمرہ:2003ء کی فلمیں
زمرہ:2004ء کی فلمیں
زمرہ:بال سپر ہیروز
زمرہ:مزاحیہ ٹیلی ویژن سیریز
زمرہ:1960ء کی دہائی کے ٹیلی ویژن سلسلے
زمرہ:1980ء کی دہائی کے ٹیلی ویژن سلسلے
ننجا ہاتوری

**نِنجا ہاتوری** ایک جاپانی مانگا ہے جسے موتو ابیکو نے لکھا تھا اور بعد میں اس کا کارٹون شو، گیم اور مووی بھی بنے تھے۔ 2013ء میں اس کا کارٹون دوبارہ سے شروع ہوا تھا۔

## کہانی
11 سالہ کینیچی متسوبا ایک عام سا بچہ ہے جو اسکول میں اتنا لائق نہیں ہے اور وہ بہت ضدی اور سست ہے جس کی وجہ سے اس کے والدین اور استاد ناخوش ہیں۔ وہ آسان راستے ڈھونڈنا پسند کرتا ہے جس سے ہاتوری نام کا ننجا بھی تنگ ہوتا ہے۔

زمرہ:1964ء مانگا
زمرہ:1981ء مانگا
زمرہ:2004ء کی فلمیں
زمرہ:2004ء مانگا
زمرہ:2006ء کی فلمیں
زمرہ:بچوں کی جاپانی اینیمیٹڈ مزاحیہ ٹیلی ویژن سیریز
زمرہ:جاپانی فلمیں
زمرہ:شونن مانگا
زمرہ:مانگا سلسلہ
زمرہ:بچوں کی اینیمیٹڈ فلمیں
زمرہ:بچوں کی فلم سیریز
زمرہ:فلم سیریز
زمرہ:جاپانی بچوں کی فلمیں
زمرہ:ویکی ڈیٹا سے مختلف مختصر وضاحت
زمرہ:1982ء کی فلمیں
زمرہ:1983ء کی فلمیں
زمرہ:1984ء کی فلمیں
زمرہ:1985ء کی فلمیں
زمرہ:انگریزی ٹیلی ویژن پروگرام
زمرہ:ہندی زبان کے ٹیلی ویژن پروگرام
زمرہ:جاپانی زبان کے ٹیلی ویژن شوز
زمرہ:نیٹ فلکس اصل نشریات
زمرہ:فلیش کارٹون
زمرہ:مزاحیہ ٹیلی ویژن سیریز
زمرہ:بھارتی ٹیلی ویژن سیریز
زمرہ:1960ء کی دہائی کے ٹیلی ویژن سلسلے
زمرہ:1980ء کی دہائی کے ٹیلی ویژن سلسلے
زمرہ:2010ء کی دہائی کے ٹیلی ویژن سلسلے
اداس نسلیں

**اداس نسلیں ** اردو زبان لکھا جانے والا تاریخی ناول ہے جسے عبد اللہ حسین (پیدائش :14 اگست، 1931ء وفات:4 جولائی، 2015ء) نے 1963ء میں تحریر کیا۔ یہ ناول عبد اللہ حسین کی پہچان بنا۔ اس ناول کے پچاس سے زیادہ ایڈیشن شائع ہو چکے ہیں۔ اس ناول کو 1963ء میں آدم جی ادبی انعام سے نوازا گیا۔

## موضوع
اداس نسلیں کا موضوع برطانوی ہندوستان ہے۔ یہ ناول اپنے اندر ایک عہد کی تاریخ سموئے ہوئے ہے۔ ناول کے واقعات کی ابتدا 1857ء کی جنگ آزادی سے ہوتی ہے اور اختتام قیام پاکستان پر ہوتا ہے۔ ناول میں 1857ء کی جنگ آزادی، جاگیردارانہ ذہنیت کا پھیلاؤ، کانگریس کی سیاست، آل انڈیا مسلم لیگ کی جدوجہد، جلیانوالہ باغ قتل عام، مسلم تشخص کا احساس، دوسری جنگ عظیم اور اس کے ہندوستان پر اثرات، ہندوستان میں آزادی کی جدوجہد، تقسیم ہند کے فسادات اور قیام پاکستان کے واقعات کو خاص کر اجاگر کیا گیا ہے۔

## وجہ تخلیق
1956ء میں والد کے انتقال سے عبد اللہ حسین کو شدید ذہنی جھٹکا لگا۔ نروس بریک ڈاؤن کا شکار ہوئے۔ انھوں نے کہا تھا: 

## مواد
"اداس نسلیں " لکھنے کے لیے عبد اللہ حسین نے مواد کی فراہمی کا کام جون 1956ء سے ہی شروع کر دیا تھا۔ وہ پانچ سال تک اس پر محنت کرتے رہے اور مئی 1961ء میں یہ پایۂ تکمیل کو پہنچا لیکن اس کی اشاعت 1963ء میں عمل میں آئی۔ اس ناول میں تین نسلوں کے کوائف بیان کیے گئے ہیں۔ اس ناول کے پلاٹ اور مرکزی خیال کے بارے میں ان کا کہنا تھا: 

عبد اللہ حسین کے اس ناول کو لکھنے کی دلچسپی کا اندازہ اس بات سے بھی لگایا جا سکتا ہے کہ انھوں نے ایک دفعہ ایک صوبیدار خداداد خان سے ملنے لیے جنھیں پہلی جنگ عظیم میں وکٹوریہ کراس ملا تھا، پندرہ میل پیدل چلنا پڑا۔ عبد اللہ حسین چاہتے تھے کہ ناول میں حقیقی واقعات بھی شامل ہوں۔ وہ اس زمانے کے حقائق کو اس انداز سے تخلیق کرنا چاہتے تھے کہ تاریخی وقوعے سامنے آ جائیں۔ تاریخ کے اوراق کا مطالعہ ان کا ذوق و شوق بن گیا اور انھوں نے کافی کتابیں پڑھیں۔ مہاتما گاندھی اور جوہر لال نہرو کو بھی پڑھا۔ بعض انگریزی کی لکھی ہوئی کتابیں پڑھیں۔ اس کے باوجود انھوں نے اس کا اعتراف کیا کہ "اداس نسلیں " کو بہت شعوری طور پر تاریخی ناول سمجھ کر نہیں لکھا اور نہ یہ تاریخی ناول ہے۔ وہ اس بات پر زور دیتے ہیں کہ بنیادی طور پر اس ناول کو ایک محبت کی کہانی سمجھ کر لکھا تھا اور آخر وقت تک ان کے ذہن میں یہی تصور تھا۔

## تراجم
یونیسکو نے  کو انگریزی ترجمے کے لیے منتخب کیا۔ برطانیہ میں اپنے دورانِ قیام عبد اللہ حسین نے اداس نسلیں کا انگریزی ترجمہ The Weary Generations کے نام سے کیا تھا۔ اس کی اشاعت سے انگریزی حلقوں میں بھی اس کی خوب پزیرائی ہوئی۔ ہندوستان میں ہارپر کولنز اور پاکستان میں سنگ میل پبلی کیشنز نے اسے چھاپا۔ بلاشبہ یہ ناول عالمی ادب کے معیار پر پورا اترتا ہے۔

چینی ادیب یوان وئے شوئے نے اس ناول کا ترجمہ چینی زبان میں  کے عنوان سے کیا۔

## حوالہ جات

زمرہ:1963ء کے ناول
زمرہ:اردو ناول
زمرہ:پاکستانی ناول
زمرہ:عبد اللہ حسین کے ناول
زمرہ:سنگ میل پبلی کیشنز کی کتابیں
ہنری لامنس

بائیں|تصغیر|ہنری لامنس
**ہنری لامنس** (جولائی 1862 – اپریل 1937) ایک مستشرق مؤرخ اور یسوعی تھا۔ ہنری لامنس اپنی ابتدائی تاریخ اسلام پر لکھی گئی فرانسیسی کتابوں کی وجہ سے مشہور ہے۔

اس کی پیداش گھنٹ، بلجئیم کے ایک کاتھولک فلیمش سٹاک، ہنری لامنس نے پندرہ سال کی عمر میں سوسائٹی آف جیسس میں شمولیت اور مستقل طور پر بیروت، لبنان میں رہائش اختیار کر لی۔

## کام
(نامکمل فہرست)
* *Islam: Beliefs and Institutions* (اسلام: عقائد اور ادارے) اس کتاب پر ایک آن لائن تبصرہ یہاں موجود ہے۔
* *The Age of Muhammad and the Chronology of the Sira* (زمانہ محمد اور سیرت کی تاریخ وار ترتیب)
* *[[فاطمہ اور محمد کی بیٹیاں (کتاب)]]* (1912)
* قرآن و حدیث (مقالہ مباحث العلوم الدینیہ)، 1910ء
* خصائص محمد، 1930ء

## حوالہ جات

* Additional information is in Biography of Henri Lammens, by Stijn Knuts published at the website of the Belgian Royal Academy for Overseas Science

زمرہ:1862ء کی پیدائشیں
زمرہ:1937ء کی وفیات
زمرہ:اسلام کے مسیحی علماء
زمرہ:اسلام کے مؤرخین
زمرہ:بلجئیم کے مستشرقین
زمرہ:بیلجئیم کے مہاجرین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیلجئیمی رومن کیتھولک
زمرہ:1 جولائی کی پیدائشیں
زمرہ:اسلام کے نقاد
زمرہ:بیلجیمی شخصیات
زمرہ:تاریخ لبنان
زمرہ:تفسیر
زمرہ:ماہر عربیات
زمرہ:تاریخ سوریہ
آغا بابر

**آغا بابر** (پیدائش: 31 مارچ، 1919ء- وفات: 25 ستمبر، 1998ء) پاکستان سے تعلق رکھنے والے اردو زبان کے ممتاز افسانہ نگار، ناول نگار اور ڈراما نویس تھے۔

## حالات زندگی
آغا بابر 31 مارچ، 1919ء کو بٹالہ، ضلع گرداسپور، برطانوی ہندوستان میں پیدا ہوئے۔ ان کا اصل نام سجاد حسین تھا۔ وہ گورنمنٹ کالج لاہور اور پنجاب یونیورسٹی کے فارغ التحصیل تھے۔ ابتدا میں انھوں نے فلموں میں مکالمہ نویس کے طور پر کام کیا اور تقسیم ہند کے بعد پاکستان منتقل ہو گئے اورانٹر سروسز پبلک ریلیشنزکے جریدے *مجاہد* اور *ہلال* کے مدیر رہے۔ ریٹائرمنٹ کے بعد وہ امریکا چلے گئے اور عمر کا باقی حصہ انھوں نے وہیں بسر کیا۔ وہ مشہور افسانہ نگار اور مؤرخ عاشق حسین بٹالوی اور ممتاز قانون دان اعجاز حسین بٹالوی کے بھائی تھے۔ آغا بابر اردو کے اہم افسانہ نگاروں میں شمار ہوتے ہیں۔ ان کے افسانوی مجموعوں میں **چاک گریباں ، لب گویا، اڑن طشتری، کہانی بولتی ہے** اور **پھول کی کوئی قیمت نہیں **، ایک ناول **حوا کی کہانی** کے علاوہ ڈراموں کے تین مجموعے **بڑا صاحب، سیز فائر** اور **گوارا ہونیش عشق** شامل ہیں۔ انھوں نے اپنی سوانح عمری بھی قلم بند کی تھی مگر وہ ان کی وفات کہ وجہ سے ادھوری رہ گئے۔

## تصانیف
* چاک گریباں (افسانے)
* لب گویا (افسانے)
* اڑن طشتری (افسانے)
* کہانی بولتی ہے (افسانے)
* پھول کی کوئی قیمت نہیں (افسانے)
* حوا کی کہانی (ناول)
* بڑا صاحب (ڈراما)
* سیش فائر (ڈراما)
* گوارا ہونیش عشق (ڈراما)

## وفات
آغا بابر 25 ستمبر 1998ء کو نیو یارک ریاستہائے متحدہ امریکا میں وفات پاگئے۔

## حوالہ جات

زمرہ:1919ء کی پیدائشیں
زمرہ:1998ء کی وفیات
زمرہ:اردو افسانہ نگار
زمرہ:پاکستانی افسانہ نگار
زمرہ:پاکستانی جریدہ مدیران
زمرہ:پاکستانی مسلم شخصیات
زمرہ:پاکستانی ناول نگار
زمرہ:پاکستانی ڈراما نگار اور ڈراما نویس
علوم متداولہ

**علوم متداولہ** (مروجہ یا زمانہ حاضرہ کے علوم ) وہ علم ہیں جو ایک دوسرے سے باری باری لیا جائے۔

## معنی
ہاتھ در ہاتھ پہنچی ہوئی چیز یا رائج الوقت۔

جیسے مدارس عربیہ میں صرف و نحو، تفسیر قرآن و حدیث اور فقہ وغیرہ علوم حاصل کیے جاتے ہیں یا اسکول و کالج میں رائج عمرانیات و سائنس سیکھے جاتے ہیں۔

## اقسام
علوم متداولہ دو قسم کے ہیں
* علم مقصود بالذات: جیسے شریعت اور حکمت وغیرہ
* علم آلہ و وسیلہ: جیسے عربی انگریزی اورمنطق وغیرہ

## حوالہ جات

زمرہ:علوم انسانی